text: [{"text_idx": "#000003", "text": "Netizen kecam Fasha, suami papar aksi mesra"}, {"text_idx": "#000005", "text": "Menerusi video berdurasi selama 15 saat itu, kelihatan Fasha, 39, memakai baju renang berwarna hitam sambil bermesr dengan suaminya yang tidak memakai baju."}, {"text_idx": "#000006", "text": "\u201cMy forever love (cinta saya selamanya),\u201d tulis Fasha."}, {"text_idx": "#000007", "text": "Difahamkan, video yang dikongsi Fasha itu bertujuan untuk mengumumkan sesuatu apabila turut menyatakan tarikh 16 September 2023 yang akan datang."}, {"text_idx": "#000008", "text": "Bagaimanapun, perkongsian aksi mesra dan romantis ibu anak tiga itu mengundang rasa kurang senang pengikutnya dalam media sosial apabila menganggap video sebegitu tidak sesuai untuk ditayangkan pada khalayak umum."}, {"text_idx": "#000010", "text": "Sebelum ini, Fasha telah beberapa kali dikritik dan ditegur netizen gara-gara semakin galak berkongsi video mempamerkan aksinya menari dan berpakaian seksi."}, {"text_idx": "#000011", "text": "Ramai berpendapat Fasha berbuat demikian kerana mahu menunjukkan bentuk badannya yang semakin ramping dan kurus selepas mengamalkan disiplin pemakanan ketat, selain mengambil produk menguruskan badan."}, {"text_idx": "#000012", "text": "Bagaimanapun, menerusi perkongsiannya dalam Instagram, Fasha menafikan hal tersebut apabila memberikan bukti dalam bentuk video mengenai aktiviti menari yang sudah dimulakan sejak dulu tanpa mengira saiz tubuh badannya. \u2013 MalaysiaGazette"}]